Baltička željeznica
<s>Baltička željeznica (ruski: Балтийская железная дорога, estonski: Balti raudtee) je ime za željezničku prugu dugu 402 km koja je povezala Sankt Peterburg sa Tallinnom i lukom Paldiski, i istoimeno Akcionarsko društvo koje je egzistiralo od 1870. do 1907.</s>

<s>Karakteristike</s>

<s>Baltička željeznica ispočetka je bila privatna, a nakon tog vlasništvo Ruskog Carstva.</s><s>Nakon 1907. je zajedno sa Željeznicom Sankt Peterburg-Varšava, postala je dio Sjeverozapadne željeznice.</s>

<s>Koncesiju za željezničku prugu "od Baltičke luke (Paldiski) preko Revela (Tallinn, Vesenberga (Rakvere) i Narve do jedne od točaka pruge Sankt Peterburg-Varšava ili Sankt Peterburg-Oranienbaum, ne dužu od 377 versta (1 verst=1.0668 km" odobrio je ruski car Aleksandar II u augustu 1868. delegaciji Estonske gubernije koju je vodio baron Alexander Palen.</s>

<s>On se obavezao da će u roku od osam mjeseci osnovati Baltičko željezničko društvo s kapitalom od 26390 hiljada rubalja.</s><s>Povelju osnovanog Akcionarskog društva car je odobrio u novembru 1870., kad je gradnja pruge već bila završena.</s><s>Prema povelji Društvo  je moglo imati u vlasništvu prugu 85 godina, računajući od trenutka kad je otvarena za promet, međutim 20 godina nakon završetka izgradnje, otkupila je država.</s>

<s>Baltička željeznička pruga polazila je od stanice Tosno u Sankt Peterburgu na pruzi Nikolajevskaja (Sankt Peterburg-Moskva) do Baltičke luke (Paldiski) u Finskom zaljevu, a puštena je u promet u oktobru 1870.</s>

<s>Car je u februaru 1872. odobrio novi statut Društva, jer je steklo pruge koje je kupila od kompanije Petergrofske željeznice: Peterburg - Peterhof - Oranienbaum i Ligovo - Krasnoe Selo.</s>

<s>Aleksandar II je u decembru 1874. odobrio dodatne članke u povelji Društva, jer se obavezala izgraditi novu dionicu pruge od Tape do Dorpata (Tartua).</s><s>Promet na toj dionici dužine 105 versta (160 km), otvoren je u decembru 1876.</s>

<s>Baltička željeznica je otkupljena od Akcionarskog društva u aprilu 1893.</s>

<s>Od maja 1893.</s><s>Baltička željeznica je administrativno ujedinjena sa Željeznicom Pskov-Riga, nakon tog se zvala Baltička i Pskov-Riška željeznica.</s>

<s>Izvori</s>

<s>Vanjske veze</s>

<s>Балтийская железная дорога</s>

<s>Željeznički saobraćaj u Rusiji
Saobraćaj u Estoniji</s>

